สวัสดีค่ะพอดีว่า เคยได้รับการวินิจฉัยว่าเป็นน้ำในหูไม่เท่ากันแล้วได้ยาแก้วิงเวียนศีรษะมารับประทาน หลังจากนั้นอาการดีขึ้น แต่มาตอนนี้เป็นช่วงกักตัวจากโควิดอยู่ค่ะแล้วอาการก็กลับมา ทานยาตัวเดิมที่ยังเหลืออยู่ก็ไม่ดีขึ้น มีวิธีรักษาอย่างไรได้บ้างคะ
สวัสดีค่ะ อาการวิงเวียนบ้านหมุน และคลื่นไส้อาเจียน อาจะเกิดจาก ภาวะน้ำในหูไม่เท่ากัน ซึ่งเป็นสาเหตุที่พบได้บ่อย สาเหตุอื่นๆเช่น โรคของหูอื่นๆเช่น ตะกอนหินปูนในหูชั้นในหลุด หรือ โรคหินปูนในหูชั้นในเคลื่อน หูชั้นในอักเสบจากการติดเชื้อของหูชั้นกลาง การเปลี่ยนท่าทางที่เร็วเกินไป หรือมีเนื้องอกในสมองส่วนที่ใช้ในการทรงตัว อาจมาด้วยเดินเซ ทรงตัวไม่ได้ หรืออาจมีอาการปวดหัวที่รุนแรงขึ้นเรื่อยๆ ปวดมากตอนเช้า มีอาเจียนพุ่ง ร่วมกับความผิดปกติทางระบบประสาทเช่นอ่อนแรงแขนขาข้างใดข้างหนึ่งด้วยได้ในเบื้องต้น ให้รับประทานยาเพื่อบรรเทาอาการได้ ไม่เปลี่ยนท่าทางเร็วๆ งดการทำท่าทางบางอย่างที่อาจกระตุ้นให้มีอาการ งดการทำงานหนัก ดื่มน้ำให้เพียงพอต่อวันโดยถ้าเป็นมากขึ้นเรื่อยๆ วิงเวียนมากจนเดินไม่ได้ เดินเซชัดเจน คลื่นไส้ อาเจียนออกมาเยอะ อ่อนเพลียมาก ควรไปพบแพทย์เพื่อตรวจเพิ่มเติมต่อไป ถ้าอาการเป็นไม่มากยังพอทนได้ อาจรอให้พ้นช่วงกักตัวโควิดก่อนได้ค่ะ